VS000839
Datum: 1994-09-30T01:00:00.000+01:00
datum_sodbe_i_stopnje: 1998-06-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: hudi primeri
odskodnina: 7250000 SIT
opombe: II Ips 210/2000. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 55 do 60 let

Zdravnik - ginekolog in kirurg.

## Škodni dogodek

Prometna nesreča.

## Poškodba

Prelom 7., 9. in 12. levega rebra, udarnina ledvice, stisnjenje leve nadlakti, tromboza leve nadlaktne arterije, izpah 21. in 22. zoba, raztrganinsko udarninske rane na čelu, zvin vratne hrbtenice, pretres možganov in poškodba levega živca medianusa.

## Telesne bolečine

2800000 SIT Hude 5 dni, občasne hude 7 dni, srednje hude 8 dni, občasne srednje hude 11 dni, lahke 1 mesec, občasne pojemajoče 6 tednov; lažje do srednje močne glavobole 3 mesece, lažji glavoboli, ki jih ima nekajkrat tedensko bodo ostali trajno; ima še občasne srednje močne bolečine levega zapestja.

#### Hospitalizacija

33 dni.

#### Ambulantno zdravljenje

7-krat pri kirurgu, 1-krat pri nevrologu, stomatološko zdravljenje 2 zob.

#### Nevšečnosti med zdravljenjem

V staležu je bil 4 mesece, 8 mesecev je delal po 4 ure; 2-krat EMG, 21 RTG.

## Strah

800000 SIT Smrtni primarni strah v trajanju 1 do 2 uri po nesreči, ko je po trčenju ostal vkleščen v avtomobilu (leva roka in noga), prav tako pa je bila vkleščena njegova žena, ki ji ni mogel pomagati, čeprav ga je prosila za pomoč; iz avtomobila motorja se je pričelo še kaditi, pa nihče od zunaj nastale skupine ljudi in policistov ni mogel pomagati; močan sekundarni strah, saj se je svojih poškodb in bodočih posledic kot zdravnik dobro zavedal.

## Zmanjšanje življenjske aktivnosti

3500000 SIT Trajno 30-odstotno ZŽA. Trajne posledice se kažejo v občasnem glavobolu, občasnih bolečinah v levem zapestju, v omrtvičenosti prvih treh prstov levice, pri gibanju levice s pojavi pod levo lopatico izredno grobo, glasno trenje, ki je posledica preskakovanja lopatice preko prekomerne tvorbe kosti predvsem na osmem rebru po prelomu in izboljšanja ni pričakovati, obseg leve zgornje okončine je znantno zmanjšan in roka je oslabela, zmanjšanje občutka v prvih treh prstih levice in na ustreznem delu dlani in na hrbtišču obstoji v takšni meri, da pri zaprtih očeh ne more zaznati, kakšne oblike predmet ima v roki. V levem zapestju je občutljiv koničast izrastek leve koželjnice, zapestje je zmerno ohlapno, oznojenost prvih treh prstov levice je reducirana zaradi poškodbe živca medianusa in trpi za popoškodbeno depresijo. Vse te posledice so trajne narave in je zaradi njih tožnik invalid II. kategorije. Od prenehanja bolniškega staleža dalje opravlja delo le v skrajšanem 4 urnem delovnem času.

## Skaženost

150000 SIT Blaga skaženost zaradi globoke brazgotine na čelu.

---

ZOR člen 200, 203